**OZNÁMENIE O STRATEGICKOM DOKUMENTE**

**(Príloha č. 2 k zákonu č. 24/2006 Z. z.)**

**I. Základné údaje o obstarávateľovi**

**1. Názov**

obec Radvanovce

**2. Identifikačné číslo**

00332721

**3. Adresa sídla**

Radvanovce 5, 094 31 Hanušovce nad Topľou

**4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa**

Bc. Ľudmila Kerestešová

Radvanovce 5, 094 31 Hanušovce nad Topľou

tel. číslo: 057 / 44 52 232

mobil: 0901700650
e-mail: obecradvanovce@stonline.sk

**5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente, a miesto na konzultácie**

Ing. Anna Fedoršová

Strategia Regio, s.r.o.

Mukačevská 30, 080 01 Prešov

**II. Základné údaje o strategickom dokumente**

**1. Názov**

Program rozvoja obce Radvanovce na roky 2015 - 2022

**2. Charakter**

Program rozvoja obceRadvanovce na roky 2015 - 2022 (ďalej „PRO“) je strednodobý rozvojový dokument, ktorý je vypracovaný v súlade s cieľmi a prioritami ustanovenými v Národnej stratégii a zohľadňuje ciele a priority ustanovené v programe rozvoja vyššieho územného celku Prešovský samosprávny kraj, na území ktorej sa obec Radvanovce nachádza.

Povinnosť obce vypracovať PRO vyplýva zo zákona č. 309/2014 Z. z. o podpore regionálneho rozvoja, ktorým sa mení a dopĺňa zákon č. 539/2008 Z. z.

PRO Radvanovce rieši *„využitie malého územia na miestnej úrovni“* - § 4 ods. 2 písm. b) zákona EIA.

Tento dokument je otvorený, je možné ho dopĺňať a tým pružne reagovať na potreby občanov a potreby rozvoja obce.

**3. Hlavné ciele**

**Vízia:** „Obec Radvanovce bude prosperujúcou a atraktívnou obcou s komplexnou infraštruktúrou, kvalitnými podmienkami pre bývanie a širokou škálou možností kultúrneho a športového vyžitia, so zabezpečením trvalo udržateľných podmienok rozvoja a v súlade s ochranou životného prostredia“.

**Strategický cieľ:** *Vybudovanie komplexnej infraštruktúry podporujúcej rozvoj obce Radvanovce a prihliadajúcej na ochranu a tvorbu životného prostredia.*

Prioritná oblasť - ekonomická (hospodárska)

*Špecifický cieľ 1:*Zlepšenie základných služieb so zameraním na miestnu infraštruktúru

Prioritná oblasť - sociálna

*Špecifický cieľ 2:*Zabezpečiť vhodné podmienky pre bývanie

*Špecifický cieľ 3:*Zachovanie kultúrno – historického potenciálu obce

Prioritná oblasť - environmentálna

*Špecifický cieľ 4:*Zlepšenie starostlivosti o životné prostredie a vybudovanie environmentálnej infraštruktúry

*Špecifický cieľ 5*: Zvýšenie povedomia občanov v oblasti ochrany a tvorby životného prostredia a eliminácia nepriaznivých vplyvov na životné prostredie

**4. Obsah (osnova)**

Program rozvoja obce Radvanovce sa skladá z úvodného zhrnutia celého materiálu a z ďalších časí:

Analytická časť obsahuje vonkajšiu a vnútornú analýzu obce a SWOT analýzu v prioritných oblastiach rozvoja zahŕňajúcu silné a slabé stránky, príležitosti a hrozby.

Strategická časť zahŕňa víziu obce, výber a popis strategických cieľov v jednotlivých politikách - oblastiach rozvoja (hospodárska, sociálna a environmentálna).

Programová časť dokumentu obsahuje zoznam opatrení a aktivít a podrobnejšie rozpracovanie strategických cieľov na zabezpečenie realizácie programu rozvoja obce.

Realizačná časť je zameraná na popis postupov inštitucionálneho a organizačného zabezpečenia realizácie programu rozvoja obce, komunikačnú stratégiu, systém monitorovania a hodnotenia plnenia programu s ustanovením merateľných ukazovateľov a časový a vecný harmonogram formou akčných plánov.

 Finančná časť obsahuje finančné zabezpečenie jednotlivých opatrení a aktivít.

Záver obsahuje informáciu o schválení a  zverejnení PRO.

**5. Uvažované variantné riešenia zohľadňujúce ciele a geografický rozmer strategického dokumentu**

Program rozvoja obce Radvanovce nie je spracovaný variantne. Je spracovaný pre intravilán obce Radvanovce.

**6. Vecný a časový harmonogram prípravy a schvaľovania**

|  |
| --- |
| **Harmonogram spracovania PRO Radvanovce****Rok 2015** |
| **Termín** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| **Úvod** |  |  |  |  |  |  |  |  |  |  |  |  |
| **Analytická časť** |  |  |  |  |  |  |  |  |  |  |  |  |
| **Strategická časť** |  |  |  |  |  |  |  |  |  |  |  |  |
| **Programová časť** |  |  |  |  |  |  |  |  |  |  |  |  |
| **Realizačná časť** |  |  |  |  |  |  |  |  |  |  |  |  |
| **Finančná časť** |  |  |  |  |  |  |  |  |  |  |  |  |
| **Záver** |  |  |  |  |  |  |  |  |  |  |  |  |
| **Pripomienkovanie SEA** |  |  |  |  |  |  |  |  |  |  |  |  |
| **Schválenie PRO OZ** |  |  |  |  |  |  |  |  |  |  |  |  |

**7. Vzťah k iným strategickým dokumentom**

PRO Radvanovce je vypracovaný v súlade s cieľmi a prioritami ustanovenými v Národnej stratégii regionálneho rozvoja SR a zohľadňuje ciele a priority ustanovené v programe rozvoja vyššieho územného celku Prešovský samosprávny kraj, na území ktorej sa obec Radvanovce nachádza. Ďalšími koncepčnými dokumentami sú: Partnerská dohoda SR na roky 2014 – 2020 a EURÓPA 2020.

**8. Orgán kompetentný na jeho prijatie**

Obecné zastupiteľstvo obce Radvanovce

**9. Druh schvaľovacieho dokumentu**

Uznesenie obecného zastupiteľstva

**III. Základné údaje o predpokladaných vplyvoch strategického dokumentu na životné prostredie vrátane zdravia**

**1. Požiadavky na vstupy**

Analýza súčasného stavu územia, najmä k prírodným podmienkam, socio - ekonomickej oblasti,

ekosystémových služieb a zhodnotenie stavu územia.

**2. Údaje o výstupoch**

Vízia obce Radvanovce, strategický cieľ, špecifické ciele, opatrenia a aktivity pre ich dosiahnutie, zoznam merateľných ukazovateľov.

**3. Údaje o priamych a nepriamych vplyvoch na životné prostredie**

Vzhľadom na všeobecnú povahu spracovaného dokumentu neurčujeme jednotlivé vplyvy na ŽP. Avšak celkové zameranie dokumentu má za cieľ vytvorenie podmienok pre udržateľný rozvoj s dôrazom na ochranu a tvorbu životného prostredia.

**4. Vplyv na zdravotný stav obyvateľstva**

Všetky prioritné oblasti sú zamerané na zvýšenie kvality života obyvateľov prihliadajúc na ochranu životného prostredia a zvýšenie stability územia v zmysle schopnosti vyrovnať sa s rozrušujúcimi faktormi v oblasti sociálnej, ekonomickej aj environmentálnej.

**5. Vplyvy na chránené územia vrátane návrhu opatrení na ich zmiernenie**

V katastrálnom území obce Radvanovce sa nachádza územie zaradené do súvislej európskej siete chránených území - NATURA 2000, t. j. nachádza sa tu územie európskeho významu (SKUEV0324) – ***Radvanovské skalky.***

Na území okresu Vranov nad Topľou sa nachádza *chránené vtáčie územie:* ***Slanské vrchy****.* V rámci okresu Vranov nad Topľou sa nachádzajú ešte *chránené územia*: ***NPR Oblík, NPR Šimonka, PR Hermanovské skaly, PR Hlinianska jelšina, PR Zámutovská jelšina, PR Zámutovské skaly a PP skaly pod Pariakovou, PP Žipovské mŕtve rameno, PP Petkovský potok, PP Zapikan, PP Zárez Stravného potoka, CHA Medzianske skalky a CHA Štefanovská borina.***

Navrhované opatrenia majú za cieľ zachovať prvky ekologickej stability s podmienkou rešpektovania predmetu ochrany prírody.

**6. Možné riziká súvisiace s uplatňovaním strategického materiálu**

Pri realizácii jednotlivých aktivít nie sú známe riziká, ktorý by mali závažný vplyv na životné prostredie alebo zdravie obyvateľstva.

**7. Vplyvy na životné prostredie presahujúce štátne hranice**

Vzhľadom na polohu, charakter územia a aktivity strategického dokumentu nie sú známe žiadne vplyvy, ktoré by presahovali štátne hranice.

**IV. Dotknuté subjekty**

**1. Vymedzenie dotknutej verejnosti vrátane jej združení**

všetci obyvatelia obce Radvanovce a právnické osoby, ktoré majú sídlo alebo majetkovoprávne záujmy na území uvedenej obce.

**2. Zoznam dotknutých subjektov**

1. Krajský pamiatkový úrad, Prešov, Hlavná 115, 080 01 Prešov

2. Úrad Prešovského samosprávneho kraja, Odbor RR, odd. ÚP a ŽP, Nám mieru 2, 080 01 Prešov

3. Obec Radvanovce, Radvanovce 5, 094 31 Hanušovce nad Topľou

4. Okresné riaditeľstvo HaZZ vo Vranove nad Topľou, A. Dubčeka 881, 093 01 Vranov nad Topľou

5. Okresný úrad Vranov nad Topľou, odbor krízového riadenia, Námestie slobody 5, 093 01 Vranov nad Topľou

6. Okresný úrad Vranov nad Topľou, odbor ŽP - ŠSOH, Námestie slobody 5, 093 01 Vranov nad Topľou

7. Okresný úrad Vranov nad Topľou, odbor ŽP - ŠSOO, Námestie slobody 5, 093 01 Vranov nad Topľou

8. Okresný úrad Vranov nad Topľou, odbor ŽP - ŠSOPaK, Námestie slobody 5, 093 01 Vranov nad Topľou

9. Okresný úrad Vranov nad Topľou, odbor ŽP - ŠVS, Námestie slobody 5, 093 01 Vranov nad Topľou

10. Okresný úrad Vranov nad Topľou, pozemkový a lesný odbor, Kalinčiakova 879, 093 01 Vranov nad Topľou

11. Okresný úrad Vranov nad Topľou, odbor cestnej dopravy a pozemných komunikácií, Námestie slobody 5, 093 01 Vranov nad Topľou

12. Regionálny úrad verejného zdravotníctva, Pribinova 95/4, 093 01 Vranov nad Topľou

13. Okresný úrad Prešov, odbor starostlivosti o ŽP, odd. ochrany prírody a vybraných zložiek ŽP kraja, Nám. mieru 2, 080 01 Prešov

14. Okresný úrad Prešov, odbor výstavby a bytovej politiky, Námestie mieru 3, 081 92 Prešov

**3. Dotknuté susedné štáty**

Nie sú.

**V. Doplňujúce údaje**

**1. Mapová a iná grafická dokumentácia**

Súčasťou strategického dokumentu sú tabuľky, grafy a obrázky.

**2. Materiály použité pri vypracovaní strategického dokumentu**

*Základné východiskové dokumenty na miestnej úrovni*

Register obnovenej evidencie pozemkov (ROEP) – vydané rozhodnutie 12/2011.

Rozpočet obce Radvanovce r. 2015

Účtovná závierka obce Radvanovce r. 2014

Výročná správa obce Radvanovce r. 2013

Štatút obce Radvanovce

Kronika obce Radvanovce

*Základné východiskové dokumenty na úrovni kraja*

Program hospodárskeho a sociálneho rozvoja PSK 2008-2015

Program odpadového hospodárstva Prešovského kraja na roky 2011 - 2015

Územný plán VÚC PSK

Regionálna inovačná stratégia PSK 2005-2008

Výročná správa PSK za konsolidovaný celok za rok 2013

*Základné východiskové dokumenty na národnej úrovni*

Národná stratégia regionálneho rozvoja SR (2014)

Partnerská dohoda SR na roky 2014-2020

Stratégia Európa 2020

Program rozvoja vidieka 2014 - 2020

Národná stratégia trvalo udržateľného rozvoja

Koncepcie územného rozvoja Slovenska 2011

Pri spracovaní analytickej časti PRO Radvanovce na roky 2015 - 2022 bola použitá metodika zberu informácií získaných z portálu ŠÚ SR (Datacube, Statdat, Slovstat, SODB 2011), Infostat, z web stránok wikipédia, e-obce, mesta-obce, z portálu štátnej ochrany prírody, z web stránky MŽP SR, MPaRV SR, MDVaRR SR a MV SR, od občanov obce Radvanovce prostredníctvom dotazníkov, dostupných informácií od starostky obce Radvanovce.

**VI. Miesto a dátum vypracovania oznámenia**

Radvanovce, 28.10.2015

**VII. Potvrdenie správnosti údajov**

**1. Meno spracovateľa oznámenia**

Bc. Ľudmila Kerestešová

**2. Potvrdenie správnosti údajov oznámenia podpisom oprávneného zástupcu obstarávateľa, pečiatka**